80 ຄົນເສຍຊີວິດ ໃນການໂຈມຕີ ຢູ່ປາກິສຖານ
ການໂຈມຕີແກ້ແຄ້ນ ຂອງພວກທາລີບານ ໃນປາກິສຖານ ເຮັດໃຫ້ມີຜູ້ເສຍຊີວິດ 80 ຄົນ
ເຈົ້າໜ້າທີ່ປາກິສຖານກ່າວວ່າ ຈຳນວນຜູ້ເສຍຊີວິດຈາກ ການໂຈມຕີດ້ວຍລະເບີດສະລະຊີບ 2 ຄັ້ງທີ່ສູນຝຶກກຳ ລັງຮັກສາຄວາມສະຫງົບ ໃນເຂດພາກຕາເວັນຕົກສຽງ ເໜືອຂອງປະເທດ ໄດ້ເພີ່ມຂຶ້ນເປັນ 80 ຄົນ ກຸ່ມທາລີບານໃນປາກິສຖານກ່າວວ່ າຕົນເປັນຜູ້ທຳການ ໂຈມຕີໃນວັນສຸກມື້ນີ້ ເພື່ອແກ້ແຄ້ນຕໍ່ການສັງຫານນາຍ Osama bin Laden ຜູ້ນຳຂອງກຸ່ມກໍ່ການຮ້າຍອາລ ກາຍດາ ກຸ່ມຫົວຮຸນແຮງທາລີບານ ກ່າວວ່າ ການໂຈມຕີດ້ວຍລະ ເບີດທັງ 2 ແມ່ນເປັນການແກ້ແຄ້ນຄັ້ງທຳອິດໃຫ້ແກ່ນາຍ bin Laden ເຈົ້າໜ້າທີ່ປາກິສຖານກ່າວວ່າ ເກືອບທັງໝົດຂອງພວກທີ່ເສຍຊີວິດໃນການໂຈມຕີໃນວັນສຸກ ມື້ນີ້ທີ່ສູນກາງຝຶກຕຳຫຼວດໃນເຂດຊາຍແດນຢູ່ Shabaqadar ໃນເຂດເມືອງ Charsadda ນັ້ນແມ່ນເປັນພວກນັກຮຽນນາຍຮ້ອຍຕຳຫຼວດທີ່ເຂົ້າໃໝ່ ນອກນັ້ນຍັງມີອີກຫຼາຍສິບຄົນໄດ້ ຮັບບາດເຈັບ ເຈົ້າໜ້າທີ່ເວົ້າວ່າ ການໂຈມຕີທີ່ວ່ານີ້ມີຂຶ້ນໃນຂະນະທີ່ພວກນັກຮຽນນາຍຮ້ອຍກຳລັງພາກັນ ຂຶ້ນລົດກັບບ້ານ ເນື່ອງໃນໂອກາດວັນພັກເປັນເວລາສັ້ນໆ ນາຍ bin Laden ໄດ້ຖືກຂ້າຕາຍໃນສັບປະດາແລ້ວ ໃນການບຸກເຂົ້າໄປຈັບຂອງໜ່ວຍກ້າ ຕາຍສະຫະລັດທີ່ເມືອງ Abbottabad ຫົວເມືອງຄ້າຍທະຫານໃນພາກເໜືອປາກິສຖານ